Folketing
2002-04-18

I forholdet til Mellemøsten er det altså meget nødvendigt at slå fast, at statsministeren på sit pressemøde sagde, at det er forståeligt og forklarligt med den israelske indrykning i de palæstinensiske landsbyer. Som den eneste blandt EU-landenes statsministre sagde statsministeren, at det er forståeligt og forklarligt. Jeg har ikke hørt statsministeren sige noget andet. Det kunne være fint, hvis statsministeren gik op og sagde noget andet fra talerstolen, men det vil statsministeren ikke. Det er det, der er så forstemmende. Derfor fører regeringen på det her spørgsmål, mellemøstenspørgsmålet, en helt anderledes linje end det øvrige EU.